CELEX: 32021R1295
Language: bg
Date: 2021-08-04 00:00:00
Title: Регламент за изпълнение (ЕС) 2021/1295 на Комисията от 4 август 2021 година за предоставяне на дерогация за 2021 година от член 75, параграф 1, трета алинея от Регламент (ЕС) № 1306/2013 на Европейския парламент и на Съвета по отношение на размера на авансовите плащания при директни плащания и при мерки за развитие на селските райони, свързани с площи и животни

5.8.2021   
               
               
                  BG
               
               
                  Официален вестник на Европейския съюз
               
               
                  L 282/3
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/1295 НА КОМИСИЯТА
         от 4 август 2021 година
         за предоставяне на дерогация за 2021 година от член 75, параграф 1, трета алинея от Регламент (ЕС) № 1306/2013 на Европейския парламент и на Съвета по отношение на размера на авансовите плащания при директни плащания и при мерки за развитие на селските райони, свързани с площи и животни
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 75, параграф 3 от него,
         като има предвид, че:
         
                     (1)
                  
                  
                     В съответствие с член 75, параграф 1, трета алинея от Регламент (ЕС) № 1306/2013, от 16 октомври до 30 ноември държавите членки може да отпускат авансови плащания в размер до 50 % за директни плащания съгласно Регламент (ЕС) № 1307/2013 на Европейския парламент и на Съвета (2), а преди 1 декември — авансови плащания до 75 % за свързани с площи и животни мерки за развитие на селските райони съгласно Регламент (ЕС) № 1305/2013 на Европейския парламент и на Съвета (3).
                  
               
                     (2)
                  
                  
                     Поради кризата, предизвикана от пандемията от COVID-19 в държавите членки, земеделските стопани са изправени пред изключителни икономически и финансови затруднения. Като се има предвид специфичната уязвимост на тези стопански оператори и за да се смекчат последиците от тази криза от гледна точка на финансовите последици и проблемите, свързани с паричните потоци, с Регламент за изпълнение (ЕС) 2020/531 на Комисията (4) беше предвидена дерогация от член 75, параграф 1, трета алинея от Регламент (ЕС) № 1306/2013, с която на държавите членки се позволява да отпускат по-големи авансови плащания на бенефициерите за 2020 г. Тъй като пандемията от COVID-19 все още продължава и през 2021 г., а земеделските стопани все още са изправени пред икономически сътресения, на държавите членки следва да се даде възможност да продължат да отпускат авансови плащания по отношение на референтната 2021 година.
                  
               
                     (3)
                  
                  
                     Мерките, предвидени в настоящия регламент, са в съответствие със становището на Комитета по земеделските фондове, Комитета за директните плащания и Комитета за развитие на селските райони,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Чрез дерогация от член 75, параграф 1, трета алинея от Регламент (ЕС) № 1306/2013, по отношение на референтната 2021 година държавите членки може да отпускат авансови плащания в размер до 70 % при директните плащания, посочени в приложение I към Регламент (ЕС) № 1307/2013, и в размер до 85 % при подпомагането по програмите за развитие на селските райони, посочено в член 67, параграф 2 от Регламент (ЕС) № 1306/2013.
         
         
            Член 2
            Настоящият регламент влиза в сила на третия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 4 август 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  OJ L 347, 20.12.2013 г., стр. 549.
         
            (2)  Регламент (ЕС) № 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (ОВ L 347, 20.12.2013 г., стр. 608).
         
            (3)  Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (ОВ L 347, 20.12.2013 г., стр. 487).
         
            (4)  Регламент за изпълнение (ЕС) 2020/531 на Комисията от 16 април 2020 г. за предоставяне на дерогация за 2020 година от член 75, параграф 1, трета алинея от Регламент (ЕС) № 1306/2013 на Европейския парламент и на Съвета по отношение на размера на авансовите плащания при директни плащания и при мерки за развитие на селските райони, свързани с площи и животни, и от член 75, параграф 2, първа алинея от същия регламент по отношение на директните плащания (ОВ L 119, 17.4.2020 г., стр. 1).